Diari Oficial de la Generalitat Valenciana


Sumari del DOGV 595, del 27-05-1987 (1987/808857)

ORDRE de 29 d'abril de 1987, de la Conselleria de Cultura, Educació i Ciència, per la qual s'estableix la convocatòria per a dotar centres públics d'EGB i EPA de biblioteques bàsiques en valencià i castellà, així com d'altres materials impresos de caràcter didàctic i organitzatiu.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/29/(2)/dof/vci/html**

### Dades del document

Número de DOGV
:   595

Data del DOGV
:   27-05-1987

Secció del DOGV
:   DISPOSICIONS GENERALS

Número del document
:   1987/808857


Data del document
:   29-04-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 29 d'abril de 1987, de la Conselleria de Cultura, Educació i Ciència, per la qual s'estableix la convocatòria per a dotar centres públics d'EGB i EPA de biblioteques bàsiques en Valencià i Castellà, així com d'altres materiales impre-sos de caràcter didàctic i organitzatiu.  
La presa de contacte amb el món cultural i científic i l'endinsament posterior en aquest, troba en la lectura un dels camins més adients. D'altra banda, és a l'escola on el foment d'hàbits lectors esdevé possible i desitjable, tant pel moment evolutiu del deixeble, particularment favorable a l'adquisició d'actituds positives envers el saber, com per l'ambient que es genera en el context dels centres escolars, el més propici per a aquestes adquisicions i on jugo un paper fonamental el mestre, motivant, incitant i ajudant al creixement educatiu dels alumnes.   
Així doncs i a partir dels esforços i de les experiències acumulades de col·lectius de professors i d'altres instàncies que s'han significat en l'afavoriment de la lectura, la Conselleria de Cultura, Educació i Ciència posa en marxa un Programa de foment lector i dotació de biblioteques escolars que, inicialment, tindrà caràcter experimental. Una volta avaluats els resultats de la seua aplicació i considerades les disponibilitats econòmiques, s'anirà aplicant progressivament a la totalitat dels centres del nivell bàsic. En aquest sentit,   
ORDENE:  
Primer  
S'obri el termini perquè les escoles públiques d'EGB i EPA de la Comunitat Valenciana facen la petició de ser incloses en el present Programa monitor de dotació de llibres.   
Segon  
El Programa comprén la dotació dels materials segUents en valencià i castellà:   
a) Llibres de literatura infantil i juvenil.   
b) Llibres de consulta.   
c) Material didàctic de caràcter bàsic: diccionaris i cartografia.   
d) Material de tipus organitzatiu: fitxers i registres.   
Tercer  
Cada lot escolar compren:   
a) Un lot fundacional bàsic, idèntic per a totes les escoles receptores, per un valor de 150.000 pts.   
b) Un segon Lot que cada centre podrà sel·leccionar d'un llistat oferit per aquesta Conselleria, per un valor de 150.000 pts.   
Tots els llibres es lliuraran fitxats i classificats.   
Quart  
Els lots s'adjudicaran a les escoles tenint-ne en compte la distribució territorial.   
Cinqué  
Seran condicions dels centres peticionaris:   
a) Disposar d'un local a l'edifici escolar que reunesca les característiques següents:   
1. Capacitat per a 30 lectors simultanis.   
2. Taules de lectura i cadires suficients.   
3. Il·luminació natural o artificial suficient.   
4. Armaris amb dispositius convencionals de seguretat.   
b) Designar un professor de la plantilla del centre docent que actue com a responsable del servei bibliotecari i d'animació a la lectura.   
La proposta serà realitzada pel Claustre i aprovada pel Consell escolar i anirà acompanyada d'escrit d'acceptació per part del professor proposat.   
c) El Consell Escolar es compromet a facilitar els mitjans humans en cas de qualsevol tipus de baixa del professor responsable.   
d) Elaboració d'un projecte de planificació d'ús de la biblioteca i d'organització del foment lector, on es considerarà:   
1. L'organització horària, d'acord amb la distribució de temps lectiu escolar.   
2. Les possibilitats d'irradiació divulgadora i d'ús interescolar.   
3. Possibles ajudes humanes i materials per part de les institucions locals i APA.   
e) Informes de les experiències -si n'ha fet el centre- pel que fa a l'organització i l'ús de biblioteques i d'animació lectora, acompanyat de certificació de la Inspecció Educativa.   
Sisé  
Seran condicions del professorat responsable:   
a) Haver participat en cursets, seminaris i projectes o estatges de formació bibliotecària, d'animació lectora i literatura infantil i/o juvenil.   
b) Acreditar qualsevol tipus d'experiències realitzades, en l'actual o anteriors centres escolars o culturals.   
Els dos aspectes a) i b) hauran de ser informats pel Servei de Formació del Professorat o pels Centres de Professors, segons l'àmbit d'actuació.   
c) Demostrar la capacitat de realitzar tasques d'animació i foment lector en les dues llengües oficials de la Comunitat Valenciana.   
Seté  
Per tal de seleccionar aquells centres peticionaris que esdevindran receptors dels lots esmentats, al si de la Direcció General d'Educació Bàsica i Ensenyaments Especialses constituirà una Comissió de selecció que estarà formada per l'Il·lm. Sr. Director General d'aquest nivell -o persona en qui delegue- que actuarà com a President, un tècnic del Servei d'Ordenació Acadèmica, que hi farà de Secretari, un tècnic del Servei d'Inspecció i Avaluació, un tècnic del Servei de Formació del Professorat i un tècnic del Servei del Llibre, Arxius i Biblioteques.   
Per tal de garantir l'eficàcia d'aquest Programa que ara s'inicia, la Comissió actuarà també amb funcions de coordinació i avaluació, sense perjudici de les competències que a la Inspecció Educativa li reconeixen les disposicions vigents.   
Vuité  
El procés de sel·lecció es farà d'acord amb els criteris que es fan constar a l'annex d'aquesta convocatòria.   
Nové  
En acabar el procés de sel·lecció, els professors responsables de cada centre realitzaran un curs de formació i assessorament per a la posada en funcionament del nou Programa.   
Deu  
Quan acabarà el període formatiu, els professors responsables s'integraran en seminaris de treballs al si dels Centres de Professors.   
Onze  
La Direcció dels Centres seleccionats es compromet a ordenar, custodiar i utilitzar convenientment el material lliurat, així com a emplenar els informes i la documentació estadística del Programa.   
Dotze  
Es fixa un termini de 30 dies a partir de la publicació d'aquesta Ordre en el Diari Oficial de la Generalitat Valenciana per tal que les escoles públiques interessades puguen fer-ne la petició a través de les corresponents Direccions Territorials de Cultura i Educació.   
Tretze  
En acabar aquest termini, els Directors Territorials de Cultura i Educació recaptaran un informe tècnic de cada escola a la corresponent Unitat d'Inspecció i deu dies després en trametran les sol·licituds i la documentació a la Direcció General d'Educació Bàsica i Ensenyaments Especials.   
Catorze  
Es autoritzada la Direcció General d'Educació Bàsica i Ensenyaments Especials per a dictar les instruccions i resolucions oportunes.   
València, 29 d'abril de 1987.   
El Conseller de Cultura, Educació i Ciència,  
CEBRIA CISCAR I CASABAN   
ANNEX  
Unic.- Criteris de selecció esmentats a l'apartat 8è d'aquesta Ordre:   
1. Projecte fins a 10 punts.  
2. Informes d'experiències del Centre fins a 10 punts.  
3. Certificacions i experiències del professor respon  
sable fins a 10 punts.


Còpia Permalink ELI